**Informovaný súhlas zákonného zástupcu**

**Základná škola , Brezová 19, 921 01 Piešťany** v súvislosti s **plánovanými**  opatreniami a rozhodnutiami relevantných úradov účinných **od 1. júna 2020**, a to hlavne opatreniami **Úradu verejného zdravotníctva SR,** **Rozhodnutiami ministra školstva, vedy, výskumu a športu SR a**  vydaným dokumentom MŠVVaŠ SR zo dňa 18. 05. 2020 : Organizácia a podmienky výchovy a vzdelávania základných škôl do konca školského roku 2019/2020, **po dohode so zriaďovateľom - Mestom Piešťany,**

**určuje na prejavenie záujmu zákonného zástupcu žiaka o umiestnenie žiaka do školy**

**záväzný termín - 21. 05. 2020 do 13.00 h .**

Podľa rozhodnutia ministra sa zriaďovatelia základných škôl v spolupráci s riaditeľmi základných škôl môžu rozhodnúť, vzhľadom na ich miestne podmienky (vývoj šírenia nákazy COVID-19), ale aj vzhľadom na ich personálne, materiálne, priestorové možnosti, **či základné školy s ročníkmi 1 – 5 otvoria a v akom režime.**

**Špecifiká umiestnenia žiakov 1. - 5. ročníka do základnej školy od 01. 06. 2020 :**

* Žiaci školy budú rozdelení na skupiny s počtom max. 20.
* V skupinách môžu byť spolu aj žiaci, ktorí pred mimoriadnym prerušením prevádzky, kvôli prevencii nákazy COVID-19, **neboli v spoločnej triede**.
* Metódy a obsah vzdelávacích a záujmových činností bude nevyhnutné prispôsobiť zloženiu konkrétnej skupiny, vzhľadom na vek žiakov a úroveň ich vedomostí, znalostí a zručností, **nakoľko žiaci v skupine nemusia byť z jedného ročníka.**
* Dobrovoľná účasť žiakov na vyučovaní v základnej škole resp. nemožnosť zúčastňovať sa vyučovania v základnej škole z dôvodu naplnenia kapacity, neumožňuje základnej škole pokračovať vo vzdelávaní podľa školského vzdelávacieho programu.
* Pre školu bude nevyhnutné zmeniť organizáciu vyučovania (úprava rozvrhu, úprava vnútorného časového členenia vyučovacieho dňa) a brať do úvahy fakt, že časť žiakov sa vzdelávania v základnej škole nezúčastní.
* Vyučovanie budú zabezpečovať nielen učitelia príslušných ročníkov ale pedagogickí, odborní zamestnanci i vychovávatelia – vzhľadom na počet vytvorených skupín.
* Zabezpečením vzdelávacieho procesu v ročníkoch 1 - 5 účasťou žiakov na vyučovaní i dištančnou formou ( u tých, ktorí sa dobrovoľne nezúčastnia na vyučovaní), škola bude nútená prehodnotiť a upraviť i dištančné vzdelávanie žiakov 6. – 9. ročníka.
* Škola zabezpečí každodenný ranný zdravotný filter, ranné meranie teploty žiakov každej skupiny pedagogickým zamestnancom alebo iným povereným zamestnancom bezdotykovým teplomerom pri vstupe do základnej školy. V súvislosti s týmto opatrením škola určí príchod žiaka do školy v rozpätí od 15 do 30 minút pred začatím vyučovania, v závislosti od počtu vytvorených skupín.
* Po dohode so zákonnými zástupcami škola zabezpečí, aby žiaci, s cieľom ochrany pred komunitným šírením ochorenia COVID – 19 v základnej škole, **prichádzali a odchádzali len s osobami, ktoré so žiakom žijú v spoločnej domácnosti**.

**Školský klub detí:**

* Školský klub detí bude v prevádzke iba ak škola, na základe zisteného záujmu zo strany zákonných zástupcov detí, dokáže zabezpečiť materiálne, priestorové a personálne podmienky.

**Školská**  **jedáleň:**

* Mesto Piešťany, ako zriaďovateľ, rozhodne o zabezpečení stravovania žiakov na základe určenej  dĺžky prevádzky základnej školy ( ročníkov 1- 5), prevádzky školských klubov detí, v závislosti od materiálnych, priestorových možností školy a v súlade s aktuálnymi hygienicko-epidemiologickými nariadeniami.

**Povinnosti zákonného zástupcu:**

* Predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie
* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).
* Zabezpečí pre svoje dieťa každý deň dve rúška a papierové jednorazové vreckovky.
* Dodržiava pokyny riaditeľa školy, ktoré upravujú podmienky prevádzky konkrétnej základnej školy do konca školského roku 2019/2020.

• V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Vyjadrenie zákonného zástupcu:**

Som si vedomý/-á právnej zodpovednosti za žiaka a dobrovoľne som sa a rozhodol/-a, aby moje dieťa ........................................................................................... nar. dňa: ........................ navštevovalo Základnú školu ......................................................................... od 1. júna 2020.

**Na základe uvedeného Vás žiadame o záväzné vyjadrenie Vášho záujmu o umiestnenie žiaka do školy, školského klubu detí a prihlásenie na stravu v školskej jedálni:**

|  |  |  |  |  |  |
| --- | --- | --- | --- | --- | --- |
| **Záväzne prihlasujem svoje dieťa od 01. 06. 2020** : | | | | | |
| na vyučovanie v dopoludňajších hodinách | | do školského klubu detí | | na stravu do školskej jedálne | |
| **\*ÁNO** | **\*NIE** | **\*ÁNO** | **\*NIE** | **\*ÁNO** | **\*NIE** |

\*Nehodiace sa prečiarknúť

Na základe stavu, ktorý bude zistený prieskumom medzi zákonnými zástupcami žiakov, zabezpečí riaditeľ školy v súčinnosti so zriaďovateľom plynulú prevádzku základnej školy, ak zriaďovateľ rozhodne o jej otvorení po zvážení všetkých miestnych špecifík, personálnych, materiálnych, priestorových možnosti a aktuálnej hygienicko – epidemiologickej situácie v oblasti svojej pôsobnosti.

Potvrdzujem, že som bol/-a oboznámený/-á s obsahom informovaného súhlasu a riadne poučený/-á o dôsledkoch svojho súhlasu.

**Meno a priezvisko Podpis zákonného zástupcu:**

**zákonného zástupcu**

1............................................................................ .................................

2 ………………..................................................... .................................